

**MENTORPROGRAM FOR FARMASØYTER 2014 / 2015**

Påmeldingsfrist adepter: **15. juni 2014**

Påmeldingsfrist mentorer: Forløpende

Tilbakemelding til adepter og mentorer: rundt 20. juni 2014

Oppstartsmøte adepter og mentorer/ Kick off: **27. august 2014**

Avslutning: juni 2015

**Målgruppe**

Adepter: Primært nyutdannede farmasøyter (de første 5 årene), men andre kan også søke.

Mentorere: Farmasøyter i ledende stillinger i Norge.

**Målsetting**

Hovedmålsetting med mentorprogrammet å bidra til utvikling innen norsk farmasi.

Programmet ønsker å bidra til at dyktige, nyutdannede farmasøyter kan få støtte i sin kompetanse- og karriereutvikling. Målet er at det utvikles flere dyktige ledere innen farmasøytisk sektor, at man får økt gründervirksomhet og inspirerer til å få farmasøyter på nye/flere arenaer

**Hva er et mentorprogram?**

Et mentorprogram er en utviklende relasjon hvor en mer erfaren person med integritet og innflytelse i sitt miljø (mentor) hjelper, gjennom veiledning og som samtalepartner, en person (adept) som ønsker støtte i sin karriereutvikling.

Mentor stiller sin erfaring, kunnskap og innsikt til rådighet, og adepten har ansvaret for å tilpasse og bruke dette i forhold til egen arbeidsmessige situasjon. Sparring med mentor kan støtte adept med å håndtere karrieremessige problemstilinger. Det gjøres oppmerksom på at mentor ikke skal fungere som en personlig utvikler (coach).

Programmet er basert på uformell kommunikasjon hvor kunnskap, sosial kapital og støtte relevant til jobb, karriere eller profesjonell utvikling overføres.

**Adept**

Vi søker nyutdannede farmasøyter i overnevnte målgruppe med ambisjoner og ønske om karriereutvikling, innen tradisjonelle yrker for farmasøyter eller på nye arenaer. Eksempelvis ønsker man å:

  jobbe med ledelse og utvikling innen apotek og legemiddelindustri

  utvikle klinisk farmasi eller farmasøytisk produksjon

  starte egen bedrift

  jobbe innen bioteknologi eller andre tilgrensende industrier til farmasi

  få internasjonal erfaring

  arbeid inn mot utradisjonelle områder som politikk, økonomi og ledelse

Adepten bør ha et ønske om å lære mer om seg selv og om håndtering av de utfordringer man møter som nyutdannet farmasøyt. En overordnet forutsetning er sterk motivasjon om å delta i mentorprogrammet.  Adept må være medlem av Norsk Farmasøytisk Selskap.  Adepter i programmet vil få:

  En erfaren sparringspartner til å diskutere med og hvor muligheten for læring og utvikling står  sentralt

  Mulighet for å bygge nettverk

**Mentor**   Er en personlig og erfaren samtalepartner som er motivert til og frivillig har innstilt seg på å avsette tid og yte støtte og veiledning gjennom en åpen og likeverdig dialog. En god mentor er parat til å dele sine erfaringer, både suksesser og fiaskoer. Som mentor inviteres man til å inngå i programmets mentornettverk, hvor det evalueres og samles opp erfaringer, og hvor det gis sparring/tilbakemelding.  Som deltaker i programmet får du:

  Bidra til å utvikle og inspirere nye talenter til dyktige ledere og gründere.

  Skape vekst og nyvinning for farmasøytisk profesjon

  Vise lederskap ved å gi noe tilbake

  Mulighet til å bygge nettverk

*   Nye impulser og inspirasjon i eget arbeid

**Mentorprogrammets rammer og innhold**

Rammer

Programmet tar sikte på å ha en varighet på 1 år med oppstart av et nytt program årlig.

Deltakelse i programmet vil være på frivillig basis og det vil ikke ytes noen form for kompensasjon. Selve mentoreringen er gratis, men adepten må betale kr 900 som en driftskostnad til NFS.

Adepter vil opptas i programmet etter en utlysning og søknadsprosess. Søknaden skal inneholde motivasjonsbrev, CV og eventuelle referanser. Hvilke adepter som skal være med avgjøres av NFS.

 Mentorparene kobles sammen av de programansvarlige etter vurdering av adeptens behov og mentors erfaringer og kunnskaper.

Innhold Programmet vil innledes med et oppstartsmøte/kick off 27.august 2014 fra kl 17 til ca 21, hvor alle adepter, mentorer og ansvarlige deltar.

Videre vil programmet være basert på en tradisjonell 1:1 mentormodell, hvor mentor og adept møtes ansikt til ansikt, eksempelvis 2-3 ganger i halvåret. Møtene planlegges av mentor og adept. Det legges ingen føringer på hva som skal diskuteres i møtene, men felles forståelse av hensikten med relasjonen er en forutsetning. Ved første møte bør mentor og adept avklare forventninger, bli enige om hva de ønsker å bruke relasjonen til og sette konkrete mål. Adepter bør være aktive og på forhånd sette en agenda med ønskede diskusjonstemaer.

Eksempler på diskusjonstemaer og bruk av relasjonen:

*   Karrierevalg
*   Oppstart av egen bedrift
*   Formidling av kontakter
*   Internasjonale karrieremuligheter
*   Diskusjon av vanskelige situasjoner

Programmet har en formell ramme på 1 år .

 Evaluering  Det oppfordres til kontinuerlig tilbakemelding til NFS for å forbedre programmet videre. I tillegg vil det legges opp til en kort skriftlig evaluering midt i programmet og ved programmets slutt.

Organisasjon  Mentorprogrammet er et non-profit initiativ startet av Håvard Thøgersen og Monica Sue-Chu med Norsk Farmasøytisk Selskap (NSF) som partner og administrator.

Ta gjerne kontakt med daglig leder i NFS, Hege Helm: post@nfs.no

Søknadsskjema og informasjon adept:

<http://www.nfs.no/Aktiviteter/Mentorprogram/Informasjon-til-adepter/>

Søknadsskjema og informasjon mentor:

<http://www.nfs.no/Aktiviteter/Mentorprogram/Informasjon-til-mentor/>